CELEX: 31986R2482
Language: el
Date: 1986-07-31 00:00:00
Title: Κανονισμός (ΕΟΚ) αριθ. 2482/86 της Επιτροπής της 31ης Ιουλίου 1986 που καθορίζει, για την περίοδο εμπορίας 1986/87, την εκτιμώμενη παραγωγή και τη μείωση του ποσού της ενίσχυσης για τους κραμβόσπορους και τους γογγυλόσπορους

Avis juridique important

|

31986R2482

Κανονισμός (ΕΟΚ) αριθ. 2482/86 της Επιτροπής της 31ης Ιουλίου 1986 που καθορίζει, για την περίοδο εμπορίας 1986/87, την εκτιμώμενη παραγωγή και τη μείωση του ποσού της ενίσχυσης για τους κραμβόσπορους και τους γογγυλόσπορους  

Επίσημη Εφημερίδα αριθ. L 212 της 02/08/1986 σ. 0023

***** ΚΑΝΟΝΙΣΜΟΣ (ΕΟΚ) αριθ. 2482/86 ΤΗΣ ΕΠΙΤΡΟΠΗΣ  της 31ης Ιουλίου 1986  που καθορίζει, για την περίοδο εμπορίας 1986/87, την εκτιμώμενη παραγωγή και τη μείωση του ποσού της ενίσχυσης για τους κραμβόσπορους και τους γογγυλόσπορους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 27α παράγραφος 5,  Εκτιμώντας:  ότι το άρθρο 32α του κανονισμού (ΕΟΚ) αριθ. 2681/83 της Επιτροπής της 21ης Σεπτεμβρίου 1983 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2434/86 (4), προσδιόρισε τα στοιχεία που πρέπει να καθοριστούν κατ' εφαρμογή του συστήματος των μεγίστων εγγυημένων ποσοτήτων· ότι πρέπει να καθοριστεί, για την περίοδο εμπορίας 1986/87 η εκτιμώμενη παραγωγή κραμβοσπόρων και γογγυλοσπόρων βάσει των διαθεσίμων στοιχείων, καθώς και η επακόλουθη μείωση του ποσού της ενίσχυσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1986/87 η εκτιμώμενη παραγωγή των κραμβοσπόρων και γογγυλοσπόρων που αναφέρεται στο άρθρο 32α παράγραφος 1 πρώτη περίπτωση του κανονισμού (ΕΟΚ) αριθ. 2681/83 καθορίζεται σε:  - 3 200 000 τόνους για την Κοινότητα, με τη σύνθεσή της στις 31 Δεκεμβρίου 1985,  - 7 000 τόνους για την Ισπανία,  - 0 τόνους για την Πορτογαλία.  Άρθρο 2  Για την περίοδο εμπορίας 1986/87 η μείωση με την οποία πολλαπλασιάζεται το ποσό της ενίσχυσης για τους κραμβόσπορους και γογγυλόσπορους, που αναφέρεται στο άρθρο 32α παράγραφος 1 τρίτη περίπτωση του κανονισμού (ΕΟΚ) αριθ. 2681/83, καθορίζεται σε:  - 0 ECU ανά 100 χιλιόγραμμα για την Κοινότητα, με τη σύνθεσή της στις 31 Δεκεμβρίου 1985,  - 0 ECU ανά 100 χιλιόγραμμα για την Ισπανία,  - 0 ECU ανά 100 χιλιόγραμμα για την Πορτογαλία.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 133 της 21. 5. 1986, σ. 8.  (3) ΕΕ αριθ. L 266 της 28. 9. 1983, σ. 22.  (4) ΕΕ αριθ. L 210 της 1. 8. 1986, σ. 51.